ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI
HOTĂRÂRE

Nr.  12 din  21.02.2022
privind aprobarea actualizării Planului de analiză şi acoperire a riscurilor
 pe teritoriul comunei Blândeşti

Consiliul  Local al comunei Blândeşti, judeţul Botoşani, întrunit în şedinţa extraordinară din data de 21.02.2022;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Analizând proiectul de hotărâre şi referatul de aprobare a viceprimarului comunei Blândeşti Mihaela Băghiceanu; adresa nr. 4403299/2022 de la I.S.U. Botoșani, referatul nr. 492/2022 întocmit de Şeful S.V.S.U. Blândeşti – Chirilă Mihai, prin care se propune aprobarea de către Consiliul Local Blandesti a actualizării Planului de Analiză şi Acoperire a Riscurilor pe teritoriul comunei Blândeşti pentru anul 2022;

În baza prevederilor art. 13, lit. a) din Legea nr. 307/2006, privind apărarea împotriva incendiilor, cu modificările şi completările ulterioare: art. 14 din Ordinul ministrului administraţiilor şi internelor nr. 163/2007 pentru aprobarea Normelor generale de apărare împotriva incendiilor, cu modificările şi completările ulterioare; art. 14 alin. (2) din H.G. nr. 1492/2004 privind principiile de organizare, funcţionarea şi atribuţiile serviciilor de urgentă profesioniste, cu modificările şi completările ulterioare şi ale art. 6, alin. (1) a Ordinului Ministrului Administraţiei şi Internelor nr.132/2007 pentru aprobarea Metodologiei de elaborare a Planului de Analiză şi Acoperire a Riscurilor;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
HOTĂRĂŞTE 

Art.1 Se aprobă actualizarea Planului de Analiză şi Acoperire a Riscurilor pe teritoriul comunei Blândeşti pentru anul 2022, conform anexei nr.1, care face parte integrantă din prezenta hotărâre.


Art.2  Planul de Analiză şi Acoperire a Riscurilor se actualizează la fiecare început de an sau ori de câte ori apar alte riscuri decât cele analizate sau modificări în organizarea structurilor care, potrivit legii, au atribuţii ori asigură funcţii de sprijin privind prevenirea şi gestionarea situaţiilor de urgenţă în profil teritorial.

Art.3 Planul de Analiză şi Acoperire a Riscurilor se pune la dispoziţia secretariatului tehnic permanent al Comitetului judeţean pentru situaţii de urgenţă Botoșani şi Comitetului local pentru situaţii de urgenţă al comunei Blândeşti .


Art.4 Primarul comunei Blândeşti, prin compartimentele de specialitate şi Comitetul local pentru situaţii de urgenţă, vor duce la îndeplinire prevederile prezentei hotărâri.

Președinte de ședință




      

     Contrasemnează

Consilier local – Constantin DĂMIAN                        
                       Secretar general comună 

